open-index/open-wikipedia-markdown huggingface dataset:
פרידריך פופס

**פרידריך פּוֹפְּס** (בסרבו-קרואטית: **Fridrih Pops**; 25 בנובמבר 1874, בלגרד, נסיכות סרביה – 25 במאי 1948, בלגרד, הרפובליקה הפדרלית הסוציאליסטית של יוגוסלביה) היה איש ציבור יהודי, משפטן ופוליטיקאי יוגוסלבי אשר כיהן כנשיא איגוד הקהילות היהודיות ביוגוסלביה ונשיא הקהילה היהודית-אשכנזית של יהודי בלגרד.

## קורות חיים
פרידריך פופס נולד בבלגרד לשמואל וקרולינה פופס. אביו שנולד בדרוהוביץ' היה רופא שהגיע לבלגרד מלבוב ב-1865. הוא כיהן כנשיא הקהילה האשכנזית של יהודי בלגרד במחצית השנייה של המאה ה-19 ובהמשך כסגן יו"ר האגודה הציונית "ציון". פרידריך רכש השכלה אקדמית במשפטים באוניברסיטת בלגרד. לאחר תום לימודיו הועסק כמשפטן במשרד החוץ של ממלכת סרביה. ב-1901 פתח משרד פרטי לעריכת דין בבלגרד. ב-1910 נבחר לנשיא הקהילה האשכנזית של יהודי בלגרד. פופס נמנה עם מייסדי הסניף הסרבי של ארגון בני ברית.

הוא שירת כקצין מילואים בצבא הסרבי, לחם במלחמת העולם הראשונה ונפצע בקרבות. פופס נסוג ביחד עם כוחות הצבא הסרבי דרך אלבניה ובהמשך נשלח לטיפול רפואי בציריך אשר בשווייץ. לאחר החלמתו רכש דוקטורט במשפטים באוניברסיטת ציריך וב-1919 שב לבלגרד. הוא הצטרף למפלגה הדמוקרטית של יוגוסלביה  ולאורך שנות העשרים כיהן כסגן נשיא המפלגה. במקביל, השתתף בניסוח תקנון "איגוד הקהילות הדתיות היהודיות בממלכת הסרבים, הקרואטים והסלובנים", שאושר בהמשך על ידי נציגי השלטון.

במישור הקהילתי פעל פופס בהצלחה לשיתוף פעולה בין הקהילה הספרדית לאשכנזית בבלגרד למען הקמת בית כנסת אשכנזי בעיר. ב-1925 נחנך בית הכנסת סוכת שלום בבלגרד. פופס נמנה עם יוזמי הקמת "איגוד הקהילות היהודיות ביוגוסלביה", כיהן כסגן נשיא האיגוד תחת הוגו שפיצר ולאחר פרישתו של שפיצר מונה ב-1933 לנשיא האיגוד. במסגרת תפקידו פעל לסייע לפליטים יהודים שהגיעו ליוגוסלביה מגרמניה הנאצית, אוסטריה וצ'כוסלובקיה. כן כיהן כסגנו של אלכסנדר ליכט בהנהגת התנועה הציונית בממלכה.

באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. פופס הצליח למלט את משפחתו לשטח הכיבוש האיטלקי. הוא שב לבלגרד ונעצר על ידי הגסטפו ביחד עם נכבדים מהקהילה. מבלגרד הועבר למעצר בגראץ. לאחר מספר חודשים שוחרר פופס, שב לבלגרד, ירד למחתרת והשתמש בזהות בדויה ובמסמכים מזויפים. לאחר שחרור יוגוסלביה התמנה פופס מחדש לנשיא איחוד הקהילות היהודיות ביוגוסלביה ופעל לסייע בשיקום שארית הפליטה.

פרידריך פופס נפטר בבלגרד ב-1948 בגיל 73. היה נשוי לרוז'ה (1883–1961), ואב לשלוש בנות ובן.

## קישורים חיצוניים

* 
* פרידריך פופס-ביוגרפיה, באתר makabijada.com 

## הערות שוליים

קטגוריה:בעלי תואר דוקטור מאוניברסיטת ציריך
קטגוריה:משפטנים יהודים סרבים
קטגוריה:יהדות בלגרד: אישים
קטגוריה:פוליטיקאים יהודים יוגוסלבים
קטגוריה:פעילים ציונים ביוגוסלביה
קטגוריה:אנשי צבא סרבים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:יהודים בשואה: סרביה
קטגוריה:ניצולי השואה: סרביה
קטגוריה:ילידי 1874
קטגוריה:נפטרים ב-1948
משרת השליטים (סרט)

**משרת השליטים** (ברוסית: **Слуга государев**) הוא סרט קולנוע רוסי מסוגת הרפתקאות ודרמה בבימויו ובהפקתו של אולג ריסאקוב, שגם כתב את התסריט. מככבים בו דמיטרי מילר ואלכסנדר בוחארוב ועלילתו מתרחשת על רקע מלחמת הצפון וקרב פולטבה. הסרט מבוסס על ספרו של אולג ריאסקוב באותו שם שיצא לאור בהוצאת Amfora בשנת 2006 ().

בשנת 2008 הסרט היה מועמד לפרס MTV Russia לסרט הטוב של השנה. כמו כן, השחקן דמיטרי מילר קיבל את פסל "ורה" על תפקידו בסרט, במסגרת פסטיבל נובגורוד לסרטים היסטוריים. הסרט גם זכה בפרס כבוד בפסטיבל הסרטים ההיסטוריים במונצמבאנו, איטליה.

## עלילה
השנה היא 1709 ורוסיה ושוודיה נתונות במצב מלחמה. מלך צרפת לואי הארבעה עשר שולח שני לוחמים לגלות: אנטואן דה לה בוש נשלח למחנהו של מלך שוודיה, קרל השנים עשר ושארל דה ברזה שנשלח למחנהו של קיסר רוסיה, הצאר פיוטר. 

שתי הצרפתים מתמודדים מול סכנות גדולות בדרכם, הם עדים לקרב פולטבה משני צדי המתרס ושלל הרפתקאות נקרות בדרכם בעודם מנסים לחבור לכוחות הרוסים והשוודים.

## שחקנים ודמויות

## שיווק
הסרט נמכר לשידור במדינות זרות תחת השמות הבאים:
* אנגלית: *The Sovereign's Servant*; באירופה שווק בשם *Battle of Poltava*
* גרמנית: *Pakt der Bestien*
* צרפתית: Fantassins, seuls en première ligne
* פורטוגזית: O Guerreiro Rei
* אסטונית: Mitme isanda teener
* פינית: Pultavan taistelu
* שוודית: Slaget vid Poltava
* צ'כית: Sluha jejího veličenstva
* פולנית: Sługa dwóch panów
* ספרדית: La Espada Del Rey
* ליטאית: Mitme Isanda Teener

## קישורים חיצוניים

* 

* "משרת השליטים" באתר רוסיה-1
* "משרת השליטים", טריילר רשמי ביוטיוב

## הערות שוליים

קטגוריה:סרטים ברוסית
קטגוריה:סרטים בצרפתית
קטגוריה:סרטים בשוודית
קטגוריה:סרטים בפולנית
קטגוריה:סרטי מלחמה רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטי 2007
קטגוריה:סרטים תקופתיים
קטגוריה:סרטי דרמה היסטורית
קטגוריה:סרטי מלחמה אפיים
קטגוריה:האימפריה הרוסית בתרבות
קטגוריה:סרטים רוסיים מבוססי ספרים
קטגוריה:מלחמות רוסיה–שוודיה בתרבות
אריאלה רובינוביץ

**אריאלה מיניאלי-רובינוביץ** (נולדה ב-16 ביולי 1962) היא שחקנית ישראלית.

## ביוגרפיה
רובינוביץ נולדה בגבעתיים, ולמדה בתיכון תלמה ילין.

## קריירה
ב-1979 הופיעה לראשונה בסרט "רגעים".
ב-1981 שיחקה את נורית, חברתו של בנצי בסרט "שפשוף נעים", הסרט השלישי בסדרת סרטי "אסקימו לימון".
בשנת 1983 גילמה את רותי ב"בחינת בגרות", סרטו של אסי דיין.
ב-1985 שיחקה את שוש, סמלת המחלקה בסרט "בנות".
ב-1987 גילמה את חווה כרמלי בסרט "בלוז לחופש הגדול", בבימויו של רנן שור. בשנת 1988 שיחקה בסרט "הקיץ של אביה".

החל משנת התשעים כמעט ולא הופיעה כשחקנית עד שנת 2009 שהשתתפה בסרט הסטודנטים "ילדה גדולה", העוסק במערכת יחסים בין עורכת דין לבתה.

## חיים אישיים
רובינוביץ נשואה לישראל מיניאלי ומתגוררת בתל אביב, בתה היא השחקנית בר מיניאלי, ובנה הבכור, אור, השתתף בשלוש העונות הראשונות של "נינג'ה ישראל".

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:תל אביב-יפו: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
יחסי הודו–סיישל

**יחסי הודו–סיישל** הם היחסים הדיפלומטיים שבין **[[הודו|הרפובליקה של הודו]]** לבין **[[סיישל|הרפובליקה של סיישל]]**. להודו יש נציבות עליונה בוויקטוריה ואילו לסיישל נציבות עליונה בניו דלהי.

## היסטוריה
הקשרים הדיפלומטיים בין שתי המדינות נוסדו כבר בשנת 1976, לאחר מתן העצמאות לסיישל. בשנת 1987 פתחה הודו נציבות עליונה, ואילו בשנת 2008 פתחה סיישל. היחסים בין שתי המדינות נחשבים לידידותיים, ושתי המדינות מקיימות ביקורים רשמיים בדרגים גבוהים מדי פעם. ראש ממשלת הודו אינדירה גנדי והנשיאים רמזוואמי ונקטרמן ופרטיבה פטיל ביקרו בסיישל, שמצדה ביקרו הנשיאים פרנס-אלברט רנה, ג'יימס מישל ודני פאור. להודו ולסיישל יש יחסים נרחבים שעוסקים במגוון רחב של נושאים, לרבות ביטחון, תרבות, סחר ושיתופי פעולה נוספים.

## יחסים כלכליים
היקף הסחר בין שתי המדינות הסתכם בשנים 2010–2011 ב-40 מיליון דולר, והמאזן נטה לטובת הודו. תיירות, דיג, נפט, תקשורת, טכנולוגיית מידע, חינוך, מחשבים ופרמצבטיקה היו נושאים בהם שתי המדינות שיתפו פעולה. הודו וסיישל חתמו בשנת 2010 ו-2012 על הסכמים לקידום ההשקעות הדו-צדדיות במהלך ביקור הנשיאה פרטיבה פטיל בסיישל, והודו העניקה אשראי של 50 מיליון דולר לצד מענק של 25 מיליון דולר.

## שיתוף פעולה ביטחוני
להודו ולסיישל יחסים ביטחוניים הדוקים. סיישל נחשבת לבעלת חשיבות אסטרטגית עבור הודו, כיוון שהיא ממוקמת בסמוך לנתיבים הגלובליים של הספנות והמסחר ומהווה בסיס חשוב במאבק בטרור ובפיראטים. ביוני 1986 פרס כוחות בנמל ויקטוריה, על מנת למנוע ניסיון הפיכה נגד הנשיא רנה, שהונהג על ידי שר הביטחון ברלואיס. הודו סייעה למנוע ניסיון הפיכה נוסף של ברלואיס בספטמבר 1986, כשראש ממשלת הודו, רג'יב גנדי השאיל לרנה את מטוסו, כדי שיוכל לשוב למדינתו מכנס בינלאומי בהארארה. רנה קיבל מקלט בנציבות העליונה של הודו שבמאלה שבאיים המלדיביים.

בשנת 2009 פעלה הודו על פי בקשתה של סיישל ושלחה ספינות של חיל הים שלה לשטחה הכלכלי של סיישל על מנת לשמור עליו מפני פיראטים.

ביוני 2018 הודיע ראש ממשלת הודו, נרנדרה מודי כי הודו מגדילה את האשראי של סיישל ל-100 מיליון דולר, על מנת שתוכל לפתח את יכולות ההגנה שלה.

## ראו גם
* יחסי ארצות הברית-סיישל
* יחסי הודו-סנט קיטס ונוויס
* יחסי הודו-טרינידד וטובגו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אירוויזיון לרוקדים צעירים 1993

**האירוויזיון לרוקדים צעירים 1993** היא התחרות ה-5 של האירוויזיון לרוקדים צעירים. שוודיה אירחה את התחרות בבית המחול (שוודית).

## פורמט
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

### השופטים
המנצח נבחר לאחר הצבעת השופטים. השופטים שהצביעו הם:
*  - נילס-אקה האגבום
*  - בירגיט קאלברג
*  - פרנק אנדרסן
*  /  - גיגי קאקיליאנו
*  /  - פאולו קאנטאפולו
*  - פיטר ואן דיוק
*  - מריה דה אווילה
*  - היינץ' ספוירלי
*  - מיקה ואן הויקי
*  - פירה לאקוטה
*  - אלזה-מריאנה ואן רוזן
*  - אליזבתה טאברסט
*  - ג'ורמה יוטינן

## מדינות משתתפות
15 מדינות השתתפו בתחרות. להלן המדינות שלא העפילו לגמר:

### גמר
אל הגמר העפילו 8 מדינות.

## קישורים חיצוניים
* 

## הערות שוליים

1993
קטגוריה:סטוקהולם: תרבות
קטגוריה:1993
אגם בוני (פלורידה)

**אגם בוני** (באנגלית: **Lake Bonny** או **Bonny Lake** או **Lake Bonnie**) הוא אגם במחוז פולק במדינת פלורידה שבארצות הברית.

שטחו של האגם 0.129 קמ"ר, עומקו הממוצע 0.91 מטר, ועומקו המרבי 3.4 מטרים.

האגם הוא חלק מאגן הניקוז של נחל פיס.

## מקור השם
לפי סברה אחת שמו של האגם מקורו בדג רב עצמות שנדוג באגם. סברה אחרת משייכת את שם האגם לחלוץ התיישבות באזור בשם בוני.

## תיירות
סביב האגם מצויי פארק אגם בוני, וכן שביל הטיול "אגם לאגם".

## אגם בוני הקטן
האגם מקושר לאגם בוני הקטן, המצוי מדרום־מזרח לאגם בוני.

## לקריאה נוספת
• Kevin Petrus, **[https://floridadep.gov/sites/default/files/bonny-1497e-nutrtmdl.pdf Nutrient TMDL For Lake Bonny]**

## קישורים חיצוניים
* אגם בוני באתר הסקר הגאולוגי של ארצות הברית
* מפת האגם ונתונים גאוגרפיים על האגם
* מידע לדייגים - סוגי הדגים שבאגם בוני
* תחזית מזג אוויר עדכנית עבור אגם בוני
** סטטיסטיקות מזג אוויר עבור אגם בוני
** נתוני מזג אוויר רב שנתיים עבור אגם בוני

## הערות שוליים

בוני
בשקיריאן איירליינס

שמאל|ממוזער|250x250 פיקסלים|מטוס טופולב Tu-154 של בשקיריאן איירליינס במוסקבה, 2005
**בשקיריאן איירליינס** (ברוסית: **Башкирские авиалини**, נתיבי אוויר בשקיריים, בבשקירית: **БАЛ Башҡортостан авиалиниялар**) היה שמה של חברת תעופה שהמשרד הראשי שלה שכן בנמל התעופה הבינלאומי אופה בעיר אופה, שברוסיה. החברה פעלה כחברת תעופה אזורית שביצעה גם טיסות מטען מאופה לאירופה, אסיה וצפון אפריקה.

החברה נוסדה בשנת 1991 על בסיס חטיבה מקומית של אירופלוט ונסגרה ב-2007 בעקבות הפרת חוקי בטיחות.

## היסטוריה
חברת התעופה הוקמה על שרידי חטיבה מקומית אירופלוט והייתה חלק מחברה שפעלה בסמרה בשם Aerovolga. 1,513 עובדים הועסקו בעת פירוקה.

באוקטובר 2006, רישיון התפעול שלה בוטל על ידי הסוכנות הפדרלית לתחבורה אווירית (FTOA), זאת בשל השקתם מחדש בדצמבר 2006, של מטוסי טופולב Tu-154 באיראן, כאשר הסוכנות קבעה שמטוסים אלה אינם בטיחותיים.

## יעדים
בינואר 2005, בשקיריאן איירליינס הפעילה טיסות ליעדים הבאים:
* טיסות פנים למוסקבה, נאדים, ניז'נווארטובסק, נובי אורנגוי, סנקט פטרבורג, סורגוט ואופה.
* טיסות בינלאומיות לבאקו, ברצלונה, דושנבה, איסטנבול וירוואן.
בשקיריאן איירליינס הפעילה גם טיסות צ'רטר לשארם-אל-שייח', ע'רדקה, קהיר, תוניס וברצלונה.

## צי המטוסים
בשקיריאן איירליינס הפעילה צי של 21 מטוסים, כולם מתוצרת רוסית:



## תאונות ותקריות
* טיסת 2937 של בשקיריאן איירליינס (2002): טיסה 2937 (RA-85816) הייתה טיסת שכר ממוסקבה, רוסיה לברצלונה, ספרד. המטוס, טופולב Tu-154 טס מעל דרום גרמניה כאשר התנגש במטוס מטען של חברת DHL, מדגם בואינג 757, שטס מהעיר ברגמו, איטליה לבריסל, בלגיה, מעל העיר איברלינגן ליד הגבול הגרמני-שווייצרי. בהתנגשות נהרגו 2 אנשי צוות ממטוס הבואינג 757 וכל 69 הנוסעים ואנשי הצוות שעל הטופולב, בעיקר תלמידים רוסים מבשקורטוסטן שטסו לחופשה, שאורגנה על ידי ועדת מקומית של אונסק"ו, לקוסטה דוראדה שבספרד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה רוסיות שנסגרו
קטגוריה:בשקורטוסטן
קטגוריה:אופה (עיר)
טרף (סדרת טלוויזיה)

**טרף** (באנגלית: **Prey**) היא סדרת מתח ופשע ששודרה לראשונה ברשת ITV ב-28 באפריל 2014. הסדרה הוכרזה לראשונה בחשבון הטוויטר של ITV ב-23 באוגוסט 2013. עונה שנייה לסדרה הוכרזה ב-15 באפריל ושידורה החל ב-9 בדצמבר 2015.

## תקציר עלילה
### עונה ראשונה
בסיפור הראשון מככב ג'ון סים בתפקיד בלש המשטרה מרקוס פארו, בלש אהוד במשטרת מנצ'סטר, גרוש עם שני ילדים. חייו מתפרקים כשהוא מגלה את שאשתו לשעבר ובנו נרצחו, וכל הראיות מצביעות עליו. הוא מתגלה בזירת הרצח ונעצר, אבל בהמשך הוא מצליח להימלט והוא נמצא במנוסה, נחוש בדעתו לגלות מי הרג את בני משפחתו ומדוע.

### עונה שנייה
בסיפור השני מככב פיליפ גלניסטר בתפקיד הסוהר דייוויד מורדוק. חייו מסתבכרים כאשר הוא מלווה את אחת האסירות, ג'ולס הופ, לבית החולים, והעניינים יוצאים מכלל שליטה. דייוויד מקבל שיחת טלפון מבתו ההרה לוסי, שנחטפה. היא מתחננת לפניו שייקח את האסירה שאיתו מחוץ למקום לפגישה, אחרת לוסי תיהרג. הוא עושה כבקשתה ומגלה מיד שהוא נמצא בצדו הלא נכון של החוק.

צילומי העונה השנייה החלו במאי 2015, והיא שודרה בין ה-9 ל-23 בדצמבר 2015.

## סקירת סדרה

## צוות השחקנים
* רוזי קאוואלירו – סמלת בילוש סוזן ריינהרט (עונות 1 ו-2)

### עונה ראשונה
* ג'ון סים – סמל בילוש מרקוס פארו
* אדריאן אדמונדסון – תת-ניצב וורנר
* בנדיקט וונג – סמל בילוש אשלי צ'אן
* אנסטסיה היל – פקד בילוש אנדראה מקנזי
* קרייג פרקינסון – מפקח בילוש שון דוולין
* ריי אמט בראון – טוני ריינהרט
* דניאל ג'ילינגס – הבלש גיבונס
* סטרואן רודג'ר – טופר לומקס
* בריאן ורנל – דייל לומקס

### עונה שנייה
* פיליפ גלניסטר – דייוויד מורדוק
* מייאנה בורינג – ג'ולס הופ
* נייתן סטיוארט-ג'ארט – הבלש ריצ'רד אידון
* ראלף איינסן – פקד בילוש מייק וור
* דניאל ג'ילינגס – הבלש ויל גיבונס
* סמי וינוורד – לוסי מורדוק
* קירן או'בריאן – פיל פרנטיס

## פרסים ומועמדויות
ג'ון סים זכה בפרס Royal Television Society להופעה הטובה ביותר של שחקן על משחקו בעונה הראשונה של הסדרה. ב-2015 הייתה הסדרה "טרף" מועמדת לפרס באפט"א לטלוויזיה בקטגוריית המיני-סדרה.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
דוראן (נחל)

**נחל דוראן** (באנגלית: **Doran Stream**) הוא נחל מי קרח שנמסו, הזורם בעמק טיילור, בארץ ויקטוריה שבאנטארקטיקה.

הנהר זורם צפונה מקרחון דוראן, מזרחית לקרחון סולאס, ונשפך לנחל פריסקו בעמק טיילור.

אורכו של הנחל 3 קילומטרים. גובהו של הנחל 316 מטרים מעל פני הים.

## היסטוריה
### מקור השם
שמו של הנחל ניתן לו על ידי הוועדה המייעצת לשמות אנטארקטיים בשנת 1996.

הנחל נקרא על שם פיטר דוראן (Peter Doran), פלאולימנולוג (חוקר אגמים עתיקים) ממוצא קנדי מאוניברסיטת לואיזיאנה סטייט, אשר חקר את האגמים והאקלים של העמקים היבשים מקמרדו מאז שנת 1993.

## קישורים חיצוניים
* נחל דוראן באתר הסקר הגאולוגי של ארצות הברית
* נחל דוראן באתר הגאזט האנטארקטי של ממשלת אוסטרליה
* תצלום לוויין של אזור הנחל

## הערות שוליים

דוראן
1911 במוזיקה

## אירועים
* 26 בינואר – בכורה לאופרה "אביר הוורד" מאת ריכרד שטראוס בדרזדן; כותב הליברית הוא הוגו פון הופמנסתאל והבמאי הוא מקס ריינהרדט.
* 21 בפברואר – גוסטב מאהלר, שחלה באנדוקרדיטיס זיהומית וסבל מחום גבוה, ניצח על הקונצרט האחרון שלו עם הפילהרמונית של ניו יורק.
* 19 במאי – בכורה לאופרה "L'heure espagnole" מאת מוריס ראוול באופרה-קומיק, בהופעה כפולה עם האופרה "תרז" מאת ז'יל מאסנה משנת 1907.
* 24 במאי – בכורה בלונדון לסימפוניה מס' 2 מאת אדוארד אלגר ובניצוחו.
* 15 ביוני – בכורה לבלט "פטרושקה" מאת איגור סטרווינסקי בפריז; הרקדן הראשי הוא ואצלב ניז'ינסקי.
* יולי – פרנק ברידג' משלים את הסוויטה התזמורתית "הים" בשהותו באיסטבורן.
* 20 בנובמבר – בכורה ליצירה "השיר על הארץ" מאת גוסטב מאהלר במינכן, בניצוחו של ברונו ולטר לבקשתה של אלמה מאהלר.

שמאל

## מוזיקה פופולרית
* ציפור האש מאת איגור סטרווינסקי
* "Yiddisha Nightingale" מילים ולחן אירווינג ברלין

## מוזיקה קלאסית
* יוסף אחרון – *Hebrew Melody*
* לילי בולאנז'ה – *Les Sirènes*
* פרנק ברידג' – "הים"
* פרדריק דיליוס – *Summer Night on the River*
* ג'ורג'ה אנסקו
** סונאטה לכינור ופסנתר בלה מינור ("Torso")
** סוויטה לתזמורת (לא גמורה)
* ריינהולד גליאר – סימפוניה מס' 3 "Ilya Murometz"
* אנריקה גרנדוס – *Goyescas*
* גוסטב הולסט – סוויטה שנייה בפה לתזמורת צבאית
* צ'ארלס אייבס – רקוויאם S. 333
* ניקולאי מטנר – סונטה לפסנתר במי מינור אופוס 25 מס' 2 "Night Wind"
* ניקולאי מיאסקובסקי
** סינפונייטה בלה
** סימפוניה מס' 2
** סונאטה לצ'לו מס' 1
* קרל נילסן – קונצ'רטו לכינור ותזמורת
* ארנולד שנברג – *Sechs kleine Klavierstücke*
* אלכסנדר סקריאבין
** סונאטה לפסנתר מס' 6
** סונאטה לפסנתר מס' 7
* איגור סטרווינסקי – פטרושקה

## אופרה
* בלה בארטוק – "טירתו של כחול-הזקן" (גרסה ראשונה הולחנה ב-2011)
* סקוט ג'ופלין – "טרימונישה"
* מוריס ראוול – *L'Heure Espagnole*
* ריכרד שטראוס – *Der Rosenkavalier*

## נולדו
* 20 בינואר – רוי אלדרידג', מוזיקאי ג'אז (נפטר ב-1989)
* 5 בפברואר – יוסי ביירלינג, זמר טנור שוודי (נפטר ב-1960)
* 20 בפברואר – קלרה רוקמור, נגנית טרמין וכינור (נפטרה ב-1998)
* 8 במאי – רוברט ג'ונסון, גיטריסט וזמר בלוז (נפטר ב-1938)
* 29 ביוני – ברנרד הרמן, מלחין אמריקאי (נפטר ב-1975)
* 7 ביולי – ג'אן קרלו מנוטי, מלחין (נפטר ב-2007)
* 16 ביולי – ג'ינג'ר רוג'רס, רקדנית, שחקנית וזמרת (נפטרה ב-1995)
* 6 באוגוסט – לוסיל בול, זמרת ושחקנית (נפטרה ב-1989)
* 2 בספטמבר – פלויד קאונסל, מוזיקאי בלוז (נפטר ב-1976)
* 7 באוקטובר – שורה צ'רקאסקי, פסנתרן (נפטר ב-1995)
* 26 באוקטובר – מהליה ג'קסון, זמרת גוספל (נפטרה ב-1972)
* 5 בנובמבר – רוי רוג'רס, זמר ושחקן (נפטר ב-1998)
* 3 בדצמבר – נינו רוטה, מלחין (נפטר ב-1979)
* 17 בדצמבר – אנדרה קלאבו, זמר צרפתי שזכה בתחרות האירוויזיון (נפטר ב-2003)

## נפטרו
* 10 באפריל – מיקולאיוס קונסטנטינס צ'יורליוניס, צייר ומלחין (נולד ב-1875)
* 18 במאי –גוסטב מאהלר, מלחין (נולד ב-1980)
* 29 במאי – ויליאם שוונק גילברט, לבריתן מהצמד גילברט וסאליבן (נולד ב-1836)
* 2 ביולי – פליקס מוטל, מנצח ומלחין (נולד ב-1856)

## קישורים חיצוניים

## הערות שוליים

קטגוריה:שנות ה-1910 במוזיקה
מוזיקה
דייוויד ריימר

**דייוויד פיטר ריימר** (נולד בשם ברוס פיטר ריימר, 1965–2004) היה גבר קנדי אשר בעת שנולד היה תינוק זכר, ובעקבות ניתוח מילה כושל גודל על ידי הוריו כילדה.

## ביוגרפיה
דייוויד ריימר נולד בוויניפג, מניטובה, ב-22 באוגוסט 1965, הבכור מבין תאומים זהים. עם לידתו ניתן לו השם ברוס, והתאום הזהה שלו נקרא בריאן. הוריהם היו ג'נט ורון ריימר, זוג ממוצא מנוניטי שנישאו בדצמבר 1964.

כשהיה בן 7 חודשים ובריא – למעט שסבל מפימוזיס, עבר הליך מילה שהתסבך ובו הושחת איבר מינו לחלוטין על ידי רופא בשם ד"ר יוט. הוריו שלא ידעו איך להתמודד עם המקרה פנו לפסיכולוג, ד"ר ג'ון מאני, שהמליץ להם לגדלו כילדה ואף מאוחר יותר לנתח את מערכת הרבייה שלו כך שתראה כנקבית. מאני אף הזהיר את ההורים שלא לספר לדייוויד על השינוי שבוצע בו כדי לא לחבל בתהליך.

16 חודשים לאחר מכן, כשריימר כבר היה בן שנתיים, החלו הוריו לגדלו כילדה בשם "ברנדה", תהליך שנמשך עד גיל 15 אז סיפרו ההורים לילדם כי הוא למעשה גבר.

ריימר סיפר כי חש הקלה שכנודעה לו האמת ומאוחר יותר אימץ את השם "דייוויד" משום שהרגיש שהתמודד בקרב דוד וגוליית כנגד "מפלצת שהובילה אותו להאמין במשהו שהוא לא". ריימר ואחיו התאום בריאן גם גילו כי מאני הטריד מינית בעת שהיו מגיעים אליו לפגישות בקליניקה.

עד אז מאני פרסם את המקרה באופן שקרי כמוצלח והפך לשנוי ביותר במחלוקת עם חשיפת המקרה ככושל לאחר סיקורים תקשורתיים של שינויו של ריימר.

מאוחר יותר ריימר אף התחתן ואימץ את ילדי אשתו והחל להרצות על הטראומה האישית שלו.

בשנת 2004 שם קץ לחייו, לאחר שסבל מדיכאון שהוחרף מאבטלה, ממות אחיו התאום בריאן ממנת יתר של נוגדי דיכאון ומרצונה של אשתו לעזוב אותו.

לאורך השנים, מאני, שיוקרתו נפגעה קשות, סירב להתייחס למקרה, בנימוק של חיסיון רפואי, אם כי רמז לכישלונו והציע הסברים לכך בספרו משנת 1998.

## אזכורים בתרבות הפופולרית
בסדרה חוק וסדר: מדור מיוחד בעונה 6 פרק 12 מבוסס על סיפורו של דייוויד ושל אחיו התאום.

## ביבליוגרפיה

## קישורים חיצוניים
* 
 עם ד"ר מרים גרוסמן 

## הערות שוליים

קטגוריה:טרנסג'נדרים
קטגוריה:מתאבדים
קטגוריה:מחלוקות הקשורות ללהט"ב
קטגוריה:קנדים שנולדו ב-1965
קטגוריה:נפטרים ב-2004
מלחמתו של רוברט דה ברוס

**מלחמתו של רוברט דה ברוס** (באנגלית: **Outlaw King**) הוא סרט פעולה ודרמה היסטורית אפית אודות רוברט הראשון. הסרט נכתב, הופק ובוים על ידי דייוויד מקנזי. מככבים בו כריס פיין, אהרון טיילור-ג'ונסון, פלורנס פיו, בילי האול, טוני קראן, קאלן מולבי וסטיבן דיליין.

עלילת הסרט מתרחשת בתקופת המאה ה-14. המלך הסקוטי, רוברט דה ברוס יוצא למלחמת העצמאות הראשונה של סקוטלנד ונאבק בכיבוש סקוטלנד בידי האנגלים.

הסרט הוקרן בבכורה עולמית בפסטיבל הסרטים הבינלאומי בטורונטו ב-6 בספטמבר 2018 וזכה לביקורות מעורבות ושוחרר ב-9 בנובמבר 2018 להפצה בנטפליקס.

## עלילה
שנת 1306. רוברט דה ברוס והאצולה הסקוטית נכנעים לאדוארד הראשון, מלך אנגליה. המלך עוזב את סקוטלנד לאחר שהוא ממנה את ברוס לאסוף מיסים ומשיא אותו לאליזבת דה בורג. ברם ברוס מסרב לממש את הנישואין בליל הכלולות.

לאחר שאסף מיסים הוא שומע על הוצאה ברוטאלית להורג של סר ויליאם וולאס ונכנס לוויכוח עם ג'ון קומין, שבמהלכו ג'ון נרצח על ידי ברוס. התקרית מטלטלת ומפלגת את סקוטלנד כאשר חלק מהציבור מבקש להכתיר את ברוס למלך סקוטלנד. ברוס מסכים להימשח למלך, אך עד מהרה אדוארד שומע על המאורע והוא מכריז על ברוס כפורע חוק ושולח את בנו למצוד אחריו.

## שחקנים ודמויות
* כריס פיין - רוברט דה ברוס
* אהרון טיילור-ג'ונסון - ג'יימס דאגלס, לורד דאגלס
* פלורנס פיו - אליזבת דה בורג
* בילי האול - אדוארד, נסיך ויילס
* טוני קראן - אנגוס מקדונלד
* לורן מק'פיידן - ניל ברוס
* אלסטייר מקנזי - לורד את'ול
* ג'יימס קוזמו - רוברט דה ברוס, לורד אנאנדל
* קאלן מאלווי - ג'ון השלישי קומיין, לורד באדנוך
* סטיבן דליין - אדוארד, מלך אנגליה
* סטיבן קרי - כריסטופר סיטון
* סאם ספרואל - איימר דה ואלנס, רוזן פמברוק
* רבקה רובין - מרגרט

## ראו גם
* רוברט דה ברוס (סרט)

## קישורים חיצוניים

* 

* הטריילר הרשמי בתרגום לעברית באתר יוטיוב

## הערות שוליים

קטגוריה:נטפליקס: סרטים
קטגוריה:סרטי פעולה אמריקאיים
קטגוריה:סרטי פעולה בריטיים
קטגוריה:סרטים היסטוריים
קטגוריה:סרטים אפיים
קטגוריה:סרטי 2018
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטים ביוגרפיים בריטיים
קטגוריה:סרטי דרמה בריטיים
קטגוריה:סרטי דרמה היסטורית
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
קטגוריה:סרטים בריטיים המבוססים על סיפור אמיתי
קטגוריה:סרטים על מוות
קרחון סטוקינג (אנטארקטיקה)

**קרחון סטוקינג** (באנגלית: **Stocking Glacier**; מילולית: קרחון הגרב) הוא קרחון תלול הזורם דרומה לקרחון טיילור בארץ ויקטוריה שבאנטארקטיקה.

הקרחון ממוקם מזרחית לקרחון קטספו.

גובהו של הקרחון 1,154 מטרים מעל פני הים.

## היסטוריה
### מקור השם
שמו של הקרחון ניתן לו על ידי תומאס גריפית' טיילור שהיה הגאולוג של משלחת טרה נובה (אשר חקרה את אנטארקטיקה בין השנים 1910–1913). הקרחון נקרא בשם זה בשל מראהו.

## לקריאה נוספת

• Kate M. Swanger, David R. Marchant, Douglas E. Kowalewski, James W. Head III, **[http://www.planetary.brown.edu/pdfs/3916.pdf Viscous flow lobes in central Taylor Valley, Antarctica: Origin as remnant buried glacial ice]**, Geomorphology 120 (2010), P 174–185

## קישורים חיצוניים
* קרחון סטוקינג באתר הסקר הגאולוגי של ארצות הברית
* קרחון סטוקינג באתר הגאזט האנטארקטי של ממשלת ניו זילנד
* תצלום לוויין של אזור הקרחון
* תצלום הקרחון

## הערות שוליים

סטוקינג
דוד סלמן (כדורגלן)

**דוד סלמן** (נולד ב-2 באוקטובר 1958) הוא כדורגלן עבר ישראלי ששיחק בעמדת הקשר האחורי בבני יהודה תל אביב.

## קריירה
סלמן החל לשחק כדורגל במחלקת הנוער של בני יהודה תל אביב, ובעונת 1975/1976 הצטרף לקבוצה הבוגרת של המועדון. סלמן ערך את הופעת הבכורה שלו בקריירה מול מכבי חיפה, במשחק שהסתיים בתיקו 1–1. סלמן שיחק בבני יהודה תל אביב במשך כל הקריירה שלו (16 עונות בסך הכל), בהן רשם 381 הופעות, 27 שערים ו-30 בישולים, ושימש כקפטן הקבוצה.

## חיים אישיים
סלמן נולד להורים שעלו מעיראק והוא הצעיר מבין תשעת אחיו ואחיותיו.

סלמן נשוי ואב לשלושה ילדים. כיום הוא מפקח תברואה בעיריית תל אביב.

## תארים
*אליפות: 1989/1990
*גביע המדינה: 1980/1981

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:ישראלים שנולדו ב-1958
הטבח בבית הכנסת בפיטסבורג

**הטבח בבית הכנסת בפיטסבורג** היה פיגוע ירי רב-נפגעים ופשע שנאה על רקע אנטישמי ב-27 באוקטובר 2018, שהתרחש בבית הכנסת "קהילת עץ חיים – אור לשמחה" ("Tree of Life – Or L'Simcha") הקונסרבטיבי בשכונת סקווירל היל  שבעיר פיטסבורג שבפנסילבניה, ארצות הברית.

[ממוזער|רשימת הקורבנות. לצד [האנדרטה לזכר קרבנות אסון מגדלי התאומים (ירושלים)|האנדרטה לזכר קרבנות אסון מגדלי התאומים בירושלים.]]
## הפיגוע
הפיגוע התרחש בבוקר יום שבת, 27 באוקטובר 2018, י"ח בחשוון ה'תשע"ט, בשעה 9:54. הרוצח, **רוברט באוורס**, אמריקאי בעל עמדות אנטישמיות ולאומנות לבנה, חמוש ברובה חצי-אוטומטי נכנס לבית הכנסת בעיצומה של תפילת שחרית של שבת שכללה גם טקס הענקת שם לתינוקת שנולדה, כשהוא צועק "כל היהודים חייבים למות", ולאחר מכן פתח בירי אל קהל החוגגים והמתפללים.

באוורס, בן 48, מפנסילבניה, היה חבר באתרי ימין רדיקלי, והרבה להפיץ מסרים אנטישמיים. כשעתיים לפני הפיגוע פרסם הודעה ב-Gab (רשת חברתית פופולרית בקרב לאומנים לבנים ונאו-נאצים), שבה תקף את הארגון היהודי-אמריקאי היאס על סיועו למהגרים. מצבו הבריאותי של באוורס היה מעורער, והוא היה בטיפול פסיכיאטרי בעבר, בנוסף הועלו טענות לגבי שפיותו לאחר שאביו התאבד. לאחר שרצח שלושה מתפללים באולם המרכזי של בית הכנסת ירד למרתף ורצח ארבעה מתפללים נוספים. הוא עלה לקומה השלישית של בית הכנסת, שם רצח מתפללים נוספים. בקומה זו התנהל קרב יריות בין שוטרים לתוקף, עד לפציעתו ולכידתו. ארבעה שוטרים נפצעו בקרב יריות זה.

בסך הכל נרצחו בפיגוע 11 מתפללים, ונפצעו שניים. בנוסף נפצעו ארבעה שוטרים וכן הרוצח. הפצועים פונו לבתי החולים של אוניברסיטת פיטסבורג.

נגד באוורס הוגש כתב אישום ובו 44 סעיפי אשמה, בהם רצח וניסיון לרצח, שימוש בנשק חם, פשעי שנאה, והפרת חוקי זכויות אדם פדרליים, אך הוא כפר באישומים. כלי הנשק שהיו ברשותו של באוורס, רובה AR-15 ושלושה אקדחים, נרכשו באופן חוקי.

ההליך המשפטי נגד באוורס עודנו מתקיים כאשר התובעים הפדרליים מבקשים לדון אותו למוות ובאוקטובר 2020 הוא ביקש הסדר טיעון.

ב-16 ביוני 2023 הוא נמצא אשם בכל הסעיפים הפדרליים, וב-3 באוגוסט 2023 הוא נידון למוות בזריקה קטלנית.

## תגובות לאחר הטבח
בעקבות הפיגוע, הורה הנשיא דונלד טראמפ על הורדת הדגל לחצי התורן לאות אבל. הוא קרא לגזור על הרוצח עונש מוות. כשנשאל האם הטבח קשור לחוקי הנשק בארצות הברית, השיב שייתכן שהטבח היה נמנע אילו היה שומר חמוש בבית הכנסת. בקהילה היהודית נשמעו קולות שונים של תמיכה.

בארצות הברית ובישראל גינו את הפיגוע בחריפות והביעו תמיכה בקהילה היהודית בארצות הברית.

## בתרבות פופולרית
* בפרק 3 עונה 2 של הסדרה הפיט ד"ר רובינוביץ' (בגילומו של נואה ויילי) מטפל בשורדת הטבח, הסובלת מפוסט טראומה.

## ראו גם
* טרור בארצות הברית
* אנטישמיות בארצות הברית
* פיגוע הירי בבית הכנסת בפאוויי

## קישורים חיצוניים

* 
* 
* 
* 
* 

* Campbell Robertson, Christopher Mele and Sabrina Tavernise, 11 Killed in Pittsburgh Synagogue Massacre; Suspect Charged With 29 Counts, New York Times, October 27, 2018


## הערות שוליים

קטגוריה:פעולות טרור ב-2018
פיטסבורג, בית כנסת
פיטסבורג, בית כנסת
קטגוריה:פשעי שנאה בארצות הברית
בית הכנסת בפיטסבורג
פיטסבורג, בית כנסת
קטגוריה:פיטסבורג
קטגוריה:יהדות פיטסבורג
קטגוריה:2018 בארצות הברית
קטגוריה:טרור ימין רדיקלי בארצות הברית
קטגוריה:ירי המוני בארצות הברית
סלהרסט פארק

**סלהרסט פארק** (באנגלית: **Selhurst Park**) הוא אצטדיון כדורגל הממוקם ברובע קרוידון שבלונדון. האצטדיון מכיל 26,074 מקומות ישיבה, והוא מגרשה הביתי של קבוצת קריסטל פאלאס. אדריכל האצטדיון הוא ארצ'יבלד לייטץ', והוא נפתח ב-1924. האצטדיון אירח בעבר משחקים בינלאומיים, כמו גם שני משחקי כדורגל באולימפיאדת לונדון בשנת 1948. קבוצת צ'רלטון את'לטיק אירחה באצטדיון את משחקיה בין השנים 1985–1991, כמו כן קבוצת וימבלדון אירחה בו את משחקיה בין השנים 1991–2003.

## היסטוריה
בשנת 1922 נרכש שטח האצטדיון על ידי קבוצת קריסטל פאלאס, מידי חברת הרכבות של לונדון והסביבה. האצטדיון תוכנן ועוצב על ידי אדריכל האצטדיונים הסקוטי ארצ'יבלד לייטץ'. הוא נבנה בעלות של כ-30 אלף לירות שטרלינג ונפתח ב-30 באוגוסט 1924 במעמד הלורד ראש העיר של לונדון. משחק החניכה של האצטדיון נערך לעיני 25 אלף צופים, כאשר הפסידה פאלאס 0–1 לשפילד ונסדיי. שנתיים מאוחר יותר, ביום דוד הקדוש בשנת 1926, נערך לראשונה משחק בינלאומי באצטדיון, בין נבחרות  ו. בסוף שנות ה-40 נערכו באצטדיון קרבות אגרוף ותחרויות פולו-אופן. בשנות ה-80 נערכו בו משחקי קריקט ומופעי מוזיקה. כמו כן, אירח האצטדיון שני משחקי כדורגל במהלך אולימפיאדת לונדון בשנת 1948.

צ'רלטון את'לטיק עברה לארח את משחקיה הביתיים באצטדיון בשנת 1985, ובכך הפכה, יחד עם פאלאס, לקבוצות הראשונות בליגה האנגלית העליונה אשר מארחות את משחקיהן הביתיים באותו אצטדיון. ב-1990, בעקבות דו"ח טיילור, הותקנו בכל האצטדיון מקומות ישיבה, וחדלו להתקיים מקומות עמידה לצופים. ב-1991 חזרה צ'רלטון לאצטדיונה, הוואלי. באותה השנה החלה קבוצת וימבלדון לארח את משחקיה באצטדיון. בשנת 2003 עברה וימבלדון למילטון קינס, ושינתה את שמה למילטון קינס דונס. בכך הסתיימו 12 שנותיה בסלהרסט פארק.

### שיאים
שיא הצופים בסלהרסט פארק נרשם ב-1979, כאשר 51,801 אוהדים צפו בפאלאס מפסידה 0–2 לברנלי, במשחק על תואר אליפות הליגה השנייה באנגליה. האצטדיון מחזיק גם בשיא הצופים במשחק בליגה הרביעית בחשיבות באנגליה (כיום הפוטבול ליג השנייה במבנה ליגות הכדורגל באנגליה), כאשר נדחסו 37,774 צופים ב-1961, במשחק של פאלאס מול יריבתה המקומית מילוול.

סלהרסט פארק רשם גם את שיא הצופים השלילי למשחק פרמייר ליג - 3,039, במהלך המשחק בין וימבלדון לאברטון ב-26 בינואר 1993, בו ניצחה אברטון 1–3.

## קישורים חיצוניים

* 

* מידע על האצטדיון באתר הרשמי של קריסטל פאלאס

קטגוריה:לונדון: אצטדיוני כדורגל
קטגוריה:קרוידון
קטגוריה:קריסטל פאלאס
קטגוריה:וימבלדון (כדורגל)
סרגיי סבטלאקוב

[ממוזער|300px|סרגיי סבטלאקוב עם חברי [Comedy Club Production|Comedy Club פוגשים את נשיא רוסיה, דמיטרי מדבדב. 2010]]
**סרגיי יורייביץ' סבטלאקוב** (נולד ב-12 בדצמבר 1977, סברדלובסק, רוסיה הסובייטית, ברית המועצות) הוא שחקן קולנוע וטלוויזיה רוסי, שדרן, מפיק ותסריטאי. חבר בנבחרת הק.וו.ן "כיסוני אורל" (2000-2009).

## קריירה
סרגיי סבטלאקוב נולד בסברדלובסק, רוסיה הסובייטית, ברית המועצות בדצמבר 1977. אמו גלינה גריגורייבנה גאלושקו הייתה מהנדסת ברכבת המקומית. אביו יורי ונדיקטוביץ' סבטלאקוב היה עוזר מכונאי במפעל עצים.

הוא למד בבית הספר מספר 2 בעיר (כיום גימנסיום 155) ואהב כדורגל וכדורסל. חרף תחביביו הספורטיביים הוריו שלחו אותו ללמוד באוניברסיטה הממלכתית דל אורל לתחבורת רכבות ביקטרינבורג והתמחה בתחום הכלכלי. באוניברסיטה היה חבר בנבחרת הק.ו.ן של האוניברסיטה והיה לקפטן. הוא זכה להצלחה רבה בתחרות עצמה והתעסק בבידור ועד מהרה התפרסם וזכה להצלחה כקומיקאי ובדרן.

הוא עבר למוסקבה וחבר לקומיקאים נוספים כמו גאריק מרטירוסיאן, סמיון סלפאקוב, ארתור טומסיאן וסרגיי ירשוב ויחד יזמו את הקמת Comedy Club Production והיה שותף להפקת תוכנית הטלוויזיה המצליחה רוסיה שלנו שהופקה כגרסה רוסית על בסיס פורמט התוכנית הבריטית הממלכה הקטנה.

הוא השתתף בפאנל המוצלח "פרוז'קטורפריסהילטון" יחד עם איוואן אורגנט (שהפך לידידו הקרוב), אלכסנדר צקאלו וגאריק מרטירוסיאן. התוכנית זכתה בארבעה פרסי TEFI

משנת 2010 החל לגלם תפקידים בקולנוע ונודעה בעיקר דמותו של יבגני פאבלוביץ' מהזיכיון עצי אשוח. ב-2012 השתתף יחד עם הזמרת ורה ברז'נייבה בצילומי בדרמה הרומנטית "ג'ונגל" ובסרט הקומדיה "החתן" משנת 2016.

בנובמבר 2012 קיבל אישור מגורים בלטביה ורכש בית דו קומתי ביורמלה.

בשנת 2018, הקים את אולפני סברדלבוסק ("СТУДИЯ СВЕРДЛОВСК", הידועה גם בשם "SverdЛovsk") שמפיקה תוכניות בידור שונות, כולל כאלה בהנחייתו של סבטלאקוב, כדוגמת "הרוסים לא צוחקים", "Stand-Up Underground", "תודה לאל שאתה כאן" ועוד.

בנובמבר 2020 דווח כי אושפז במרפאה 52 לחולי קורונה של בית החולים בוטקין במוסקבה, לאחר החמרה במצבו הבריאותי לאחר שנדבק בנגיף קורונה, כשהרופאים תיעדו נזק משמעותי לריאותיו. במרץ 2024 ניצל מהפיגוע בקרוקוס סיטי הול, כאשר הצליח להימלט עם כמה חברים מההיכל בזמן הפיגוע.

## פילמוגרפיה

## קישורים חיצוניים

## הערות שוליים

קטגוריה:שדרני רדיו וטלוויזיה רוסים
קטגוריה:סגל ערוץ 1 הרוסי
קטגוריה:שחקני קולנוע וטלוויזיה רוסים
קטגוריה:תסריטאים רוסים
קטגוריה:מנחי טלוויזיה רוסים
קטגוריה:רוסים שנולדו ב-1977
גרבית'ולוס

**גרבית'ולוס** (שם מדעי: *Gravitholus*; מילולית: "כיפה כבדה") הוא סוג של דינוזאור שחי בתור הקרטיקון לפני 75 מיליון שנה. היצור השתייך למשפחת הפכיצפלוזאוריים, בעלי הגולגולות העבות שהזכירו ראשי כבשים עשויות עצם קשה.

היצור נמצא במאובנים באלברטה, קנדה ב-1979 בידי החוקרים ו. פ. וול ופטר גלטון. יש חוקרים הרואים בדינוזאור זה מין של סטגוצרס (Stegoceras) שנמצא באותו אזור, דבר שהופך את הסוג לטקסון מוטל בספק. אחרים מתעקשים על היותו סוג עצמאי.

מאובני היצור כללו רק גולגולת קשה אך על פי הערכות ממיני פכיצפלוזאורים אחרים הגיע אורכו לכ-3 מטרים. ככל הנראה חי הגרבית'ולוס בעדרים, כאשר הזכרים לחמו על נקבות בעזרת גולגולותיהם העבות.

## קישורים חיצוניים

קטגוריה:בעלי חיים שתוארו ב-1979
קטגוריה:טקסונים שתוארו בידי פיטר גלטון
קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1979
רייל בלטיקה

**רייל בלטיקה** הוא פרויקט להקמת מסילת רכבת וקו רכבת חשמלית מהיר שיחצה את שלוש המדינות הבלטיות - אסטוניה, לטביה וליטא. הקו, בכיוון צפון - דרום, נועד לקשר בין ערים מרכזיות במדינות הבלטיות ושכנותיהן, ולנוע בין הלסינקי, בירת פינלנד, בצפון ובין ורשה, בירת פולין, בדרום. תכנון הפרויקט החל בשנת 2010 ובנייתו החלה ב-2019.

## פרטי הקו
המסילה של הקו תהיה ברוחב סטנדרטי (1,435 מילימטר). רכבות הנוסעים ינועו בו במהירות של 234 קילומטר בשעה ורכבות המטען - ב-120 קילומטר בשעה.

מתוכננת בניית שלושה מסופי מטען בשלוש המדינות הבלטיות ושבע תחנות נוסעים בשטחיהן - שתיים באסטוניה, שתיים בלטביה ושלוש בליטא. קיימת אופציה להרחבת הקו בתחומי כל המדינות אל תחנות מקומיות.

חיבור הרכבת בין טאלין, בירת אסטוניה, לבין הלסינקי יהיה באמצעות מעבורות. נשקלת הצעה לבנות מנהרת רכבת תת-ימית בין שתי הערים.

חיבור הרכבת אל ורשה מתבסס על מסילה חדשה ברוחב סטנדרטי שנבנתה ממנה אל הגבול עם ליטא ומיועדת לעבור חישמול בהמשך.

אורך המסילה בתחומי המדינות הבלטיות יהיה 870 קילומטר, ויחד עם המסילה עד ורשה - 950 קילומטר.

הפרויקט מיועד לשפר את התחבורה המסילתית ממרכז אירופה לצפון מזרח היבשת, לייעל את התחבורה בצפון מזרח אירופה, ולעודד תיירות ופיתוח כלכלי ועסקי בשלוש המדינות הבלטיות ובמדינות נוספות באירופה. הוא מיועד גם להפחית את פליטת המזהמים התחבורתיים על ידי הסטת תחבורה ממכוניות ומשאיות אל הרכבת החשמלית.

## ניהול הפרויקט
אמנה לבניית הקו נחתמה בין שלוש המדינות הבלטיות וב-2017 היא אושררה על ידי הפרלמנטים שלהן.

בשנת 2014 הקימו משרדי התחבורה של שלוש המדינות הבלטיות את החברה המשותפת RB RAIL AS, על מנת שתשמש כמנהלת ומתאמת של הפרויקט בשיתוף פעולה עם תאגידי הרכבות הלאומיים של שלוש המדינות. הפרויקט מתוכנן בסיועו של האיחוד האירופי, שגם משתתף במימונו.

חוות דעת של פירמות ארנסט אנד יאנג ו-Atkins International experts בדבר הכדאיות הכלכלית של הפרויקט מ-2017 קבעה כי הוא כדאי וכי הרווחים ממנו צפויים לכסות את עלות הקמתו. על פי הערכת ארנסט אנד יאנג תגיע עלות הפרויקט ל-5.8 מיליארד אירו. בעלות יישאו שלוש המדינות הבלטיות בסיוע מענקים מן האיחוד האירופי.

שלב התכנון של הקו החל בשנת 2010 והסתיים ב-2017. בניית התוכנית הפיננסית לפרויקט והתוכנית התפעולית שלו מיועדות להסתיים ב-2018. עבודות הבנייה של הקו החלו ב-2019 וצפויות להסתיים בשנת 2026.

לפני הקמת הקו עצמו בוצעו עבודות הכנה על מנת לתת מענה תחבורתי ראוי לפרויקט.

ביקורת נמתחה על הפרויקט על ידי אישים וארגונים, במיוחד באסטוניה, לרבות טענות בנוגע לנזקיו הסביבתיים ולחוסר אמינות של הערכת העלות שלו.

## קישורים חיצוניים

* 

* אתר הפרויקט
* האמנה להקמת הפרויקט שנחתמה בין אסטוניה, לטביה וליטא
* דו"ח ההיתכנות הכלכלית של הפרויקט

קטגוריה:אירופה: מסילות רכבת
קטגוריה:אירופה: רכבות מהירות
קטגוריה:אסטוניה: תחבורה
קטגוריה:לטביה: תחבורה
קטגוריה:ליטא: תחבורה
קטגוריה:מסילות רכבת בין-לאומיות
קטגוריה:פולין: רכבות
קטגוריה:פינלנד: תחבורה
קטגוריה:תחבורה: מיזמים עתידיים
מאמן העונה בפרמייר ליג

[ממוזער|[אלכס פרגוסון, שיאן הזכיות בתואר, כולן כמאמן מנצ'סטר יונייטד|250px]]
[ממוזער|[פפ גוארדיאולה, זכה 4 פעמים בתואר, כמאמן מנצ'סטר סיטי|240px]]
[ממוזער|[ארסן ונגר, זכה 3 פעמים בתואר, כמאמן ארסנל|250px]]
[ממוזער|[ז'וזה מוריניו, זכה 3 פעמים בתואר, כמאמן צ'לסי|250px]]
**מאמן העונה בפרמייר ליג** (באנגלית: **Premier League Manager of the Season**) הוא תואר המוענק מדי עונת כדורגל (מאז 1993/1994) למאמן אשר נבחר לבולט, ליוצא דופן וטוב ביותר באותה עונה בפרמייר ליג. הבחירה נעשית על ידי פאנל מומחים וההכרזה על הזוכה מתרחשת בשבוע השני או השלישי של חודש מאי.

לאחר הקמת ליגת הפרמייר ליג ב-1992, נכנסו פרסי "מאמן החודש" ו"מאמן העונה" בראשית 1993/1994. תארים אלו נוספו על פרסי כדורגלן השנה בליגה האנגלית מטעם התאחדות עיתונאי הכדורגל האנגלית, המוענק משנת 1947, וכדורגלן השנה בליגה האנגלית מטעם התאחדות שחקני הכדורגל באנגליה ובוויילס, המוענק משנת 1973.

ב-1994 נבחר הזוכה הראשון, מאמן מנצ'סטר יונייטד אלכס פרגוסון, אשר זכה באליפות הליגה באותה עונה. זוכה התואר ב-2022 הוא מאמן ליברפול יורגן קלופ. שיאן הזכיות בפרס הוא אלכס פרגוסון, אשר זכה 11 פעמים, הראשונה ב-1994 והאחרונה ב-2013, שנת פרישתו. בשנת 1998 הפך ארסן ונגר למאמן הלא בריטי הראשון שזוכה בתואר, וזכה פעמיים נוספות, כולן כמאמן ארסנל. חמישה מאמנים זכו בתואר יותר מפעם אחת, ז'וזה מוריניו (3),ארסן ונגר (3), פפ גוארדיולה (5), יורגן קלופ (2) ואלכס פרגוסון (11). פרגוסון זכה בתואר 3 פעמים ברציפות, בין השנים 2007–2009, ובכך מחזיק בשיא הזכיות הרצופות בתואר.

## רשימת הזוכים

## זכיות לפי מדינה

## זכיות לפי מועדון

## קישורים חיצוניים
* 

קטגוריה:אנגליה: כדורגל
קטגוריה:פרסי כדורגל
קטגוריה:פרמייר ליג
ואלון אחמדי

**ואלון אחמדי** (באלבנית: **Valon Ahmedi**; נולד ב-7 באוקטובר 1994) הוא כדורגלן אלבני המשחק בעמדת הקשר ההתקפי בנמאן גרודנו מליגת העל הבלארוסית.

## קריירת מועדונים
אחמדי נולד במקדוניה להורים ממוצא אלבני ובגיל צעיר היגר עם משפחתו לאיטליה. אחמדי התחיל לשחק כדורגל בגיל צעיר בקבוצה קסטלבל, ובגיל 17 הצטרף לסודטירול. ב-22 בדצמבר 2012 אחמדי ערך את הופעת הבכורה שלו בקבוצה הבוגרת בתיקו 1-1 נגד טריטיום.

ביולי  אחמדי חתם בצליה מליגת העל הסלובנית. אחמדי ערך את הופעת הבכורה שלו בקבוצה במשחק הפתיחה של העונה נגד זאברץ. ב-1 באוגוסט 2014 אחמדי הבקיע את שער הבכורה שלו בקריירה בניצחון 0-3 את קרקה. בפברואר  אחמדי נפצע ונעדר כשלושה חודשים מהמגרשים.

בינואר  אחמדי חתם במריבור. ב-20 באפריל 2016 אחמדי ערך את הופעת הבכורה שלו בקבוצה בניצחון 1-5 בהארכה נגד זבראץ, במסגרת חצי גמר הגביע הסלובני.

ב-13 בספטמבר 2018 אחמדי חתם בעירוני קריית שמונה כמחליפו של נייג'ל האסלביינק שעבר להפועל באר שבע.

את עונת  התחיל כשחקן חופשי. ב-1 באוקטובר 2019 חתם באינטר זאפרשיץ' מליגת העל הקרואטית.

בינואר  אחמדי חתם בשקנדיה מליגת העל המקדונית.

ב-9 בינואר 2021 חתם אחמדי בשחטיור סליהורסק הבלארוסית.
## קריירה בינלאומית
בצעירותו, אחמדי שיחק בכל הנבחרות הצעירות של אלבניה. לאחר שמריבור העפילה לשלב הבתים של ליגת האלופות בעונת 2017/2018, אחמדי משך את תשומת ליבו של כריסטיאן פאנוצ'י, מאמן נבחרת אלבניה. ב-2 בספטמבר 2017 אחמדי ערך את הופעת הבכורה שלו בנבחרת בניצחון 0-2 נגד .

## תארים
; מריבור
*ליגת העל הסלובנית: 
*הגביע הסלובני: 

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלנים מקדונים
קטגוריה:קשרי כדורגל אלבנים
קטגוריה:קשרי כדורגל מקדונים
קטגוריה:כדורגלני צליה
קטגוריה:כדורגלני מריבור
קטגוריה:כדורגלני עירוני קריית שמונה
קטגוריה:כדורגלני אינטר זאפרשיץ'
קטגוריה:כדורגלני שקנדייה
קטגוריה:כדורגלני שחטיור סליהורסק
קטגוריה:כדורגלני רבוטניצ'קי
קטגוריה:כדורגלני נמאן גרודנו
קטגוריה:כדורגלנים זרים בישראל
קטגוריה:כדורגלני נבחרת אלבניה
קטגוריה:ספורטאים זרים באיטליה
קטגוריה:ספורטאים אלבנים בישראל
קטגוריה:ספורטאים זרים בקרואטיה
קטגוריה:ספורטאים זרים בבלארוס
קטגוריה:ספורטאים מקדונים בסלובניה
קטגוריה:ספורטאים מקדונים בישראל
קטגוריה:אלבנים שנולדו ב-1994
קטגוריה:מקדונים שנולדו ב-1994
יונתן ריגר

**יונתן ריגר** (נולד ב-14 בפברואר 1975) הוא עיתונאי ואיש רדיו וטלוויזיה ישראלי, במאי, יוצר ומגיש טלוויזיה בחברת החדשות.

## ביוגרפיה
ריגר נולד ב-14 בפברואר 1975 בתל אביב וגדל בפתח תקווה להורים ילידי ארצות הברית. אביו הוא שימי ריגר, מאמן ופרשן כדורסל, ואימו, ניטה ריגר, היא מורה לאנגלית. מצד אביו, הוא נינו של הרב שמחה זליג ריגר דיין מבריסק, שנרצח ב.

בשנת 1991 השתתף בסרט הטלוויזיה "רצח בשבת בבוקר".

את לימודיו התיכוניים, העביר ריגר בתיכון תלמה ילין, במגמת תיאטרון. 

בין השנים 1993–1998 שירת במחלקת התרבות בגלי צה"ל ככתב, עורך ומגיש.

בשנת 1998 החל את עבודתו בתוכנית הטלוויזיה "ערב טוב עם גיא פינס" שם שימש בתחילה ככתב, תסריטאי ועורך תוכן, ולאחר מכן כשליח התוכנית לניו יורק עד לשנת 2006, תוך שבמקביל שימש כשליח גלי צה"ל לניו יורק. במהלך שהותו בניו יורק, ריאיין רבים מכוכבי הוליווד. ביניהם, ג'וליה רוברטס, ג'ורג' קלוני, לאונרדו דיקפריו ומרטין סקורסזה.

בין השנים 2006–2011 שימש במאי חברת ההפקות "ארצה הפקות" שם ביים את הסרט התיעודי "אני אוהב אותך בית"ר" "סיפור אולימפי", עבור ערוץ 10, ו"שדרג את הסלב", שתי עונות בהוט בידור ישראלי, וכן שימש ככתב בתוכנית "חדשות הבידור" באותו הערוץ.

בין השנים 2011–2016 ריגר יצר והגיש את תוכנית הטלוויזיה "סמולטוק", אשר שודרה בערוץ הוט בידור ישראלי במשך 4 עונות ובה קיים ריגר ראיונות אישיים עם מפורסמים שונים. לאחר מכן המשיך לשדר את התוכנית בפודקאסט של חברת החדשות.

לקראת סוף 2017, ריגר השתתף בקליפ של צמד הזמרים סטטיק ובן אל לשיר "נמסטה". השיר פורסם ב-1 בינואר 2018.

החל משנת 2011 משמש ריגר ככתב התרבות של "חברת החדשות" ובתוך כך, כתב "המהדורה המרכזית", מגיש ועורך פינה יומית ב"שש עם", כתב מגזין ב"אולפן שישי" עם דני קושמרו וכתב מגזין ב"חדשות סוף השבוע" עם דנה ויס.

ריגר בעל תואר ראשון בקולנוע מבית הספר לאמנות חזותית .

בספטמבר 2022 חשף ריגר כי הוא סובל ממחלה גנטית הפוגעת בראייה.

ריגר נשוי לבמאית מיכל ריגר, ולזוג שני ילדים. מתגורר בתל אביב.

בשנת 2025 החליף ריגר את הכתבת יונה לייבזון שהייתה השליחה של חדשות ערוץ 12 בארצות הברית 

## קישורים חיצוניים

* 
* 

קטגוריה:סגל חברת החדשות
קטגוריה:חיילי גלי צה"ל
קטגוריה:כתבי תרבות ישראלים
קטגוריה:במאים ישראלים
קטגוריה:פתח תקווה: אישים
קטגוריה:בוגרי תלמה ילין
יונתן ריגר
קטגוריה:ישראלים שנולדו ב-1975
אותיות רישיות ואותיות קטנות

ממוזער|איור המציג את האות A על שתי צורותיה
**אות רֵישית** או **אות גדולה** (באנגלית: **Capital letter**; בספרדית: **Letra capital o Letra** **mayúscula**) הוא מושג הקיים בשלושת סוגי האלפבית האירופאיים (לטיני, יווני וקירילי) וכן באלפבית הארמני, שמשמעו אות הנכתבת בצורה הגדולה יותר מבין שתי צורות הכתיבה של האות. הצורה השנייה לאות רישית היא **אות קטנה**, שהיא הצורה שבה האות נכתבת בתוך טקסט. השימוש באות רישית נעשה לרוב כאשר האות באה בנפרד, או בתחילת מילה במקרים מסוימים.

## מערכות כתב
### אלפבית לטיני
באלפבית הלטיני, שבו נעשה שימוש בשפות המערב-אירופאיות ובחלק מהשפות המזרח-אירופאיות, בין היתר באנגלית, צרפתית, ספרדית וגרמנית, קיימות שתי צורות כתיבה לכל אות: גדולה או רישית, וקטנה.

סקירת האותיות:

### באלפבית היווני
גם באלפבית היווני, שבו נעשה שימוש לכתיבת השפות יוונית וקופטית, קיימת הבחנה בין אות רישית לרגילה, כדלהלן:

### באלפבית הקירילי
האלפבית הקירילי מבחין גם הוא בין אות רישית לאות רגילה. 

### באלפבית הארמני
באלפבית הארמני קיימת גם כן חלוקה בין אותיות רישיות לקטנות. לדוגמה: Ա, Բ, Գ,Դ הרישיות לעומת ա, բ, գ, դ הקטנות.

## כללי השימוש באות רישית באנגלית
# כאשר האות נכתבת בנפרד ולא כחלק ממילה.
# בתחילת מאמר, קטע, משפט וכו'
# בתחילת שם עצם פרטי, כלומר שם אדם, משפחה, מדינה, עיר, ספר, סרט וכדומה
# במילה שהיא ראשי תיבות, כמו למשל **[[FBI]]** המהווה ראשי תיבות של **F**ederal **B**ureau of **I**nvestigation.
# כהדגשת מילה בתוך המשפט, כלומר כאשר יש מילה שהכותב מעוניין להדגישה לעומת שאר המשפט.

## אופן השימוש
### כתיבה
את האות הרישית מקובל לכתוב כאשר היא גבוהה יותר מהשורה.
ממוזער|תיאור כתיבת האות הרישית כאשר היא גבוהה וגדולה יותר ביחס לאותיות האחרות

### במקלדת ובמחשבים
במקלדת, ניתן להשתמש במקש ה-Shift, יחד עם הקלדת האות, בשביל להפוך את האות לרישית. ניתן גם להשתמש במקש ה-Caps lock, ההופך באופן אוטומטי את כל האותיות לרישיות.

באתרים מסוימים, יש משמעות נפרדת לאות רישית בהקלדת שמות המשתמש והססמאות, ויש להקפיד שלא להחליף בין אותיות גדולות לקטנות.

## קישורים חיצוניים
* כללי אותיות רישיות באנגלית באתר לימוד אנגלית בזולו
*כללי אותיות רישיות באנגלית הכולל תרגול באתר לרגו

## הערות שוליים

קטגוריה:טיפוגרפיה
קטגוריה:שפות איטליות
קטגוריה:שפות בלטיות
קטגוריה:שפות גרמאניות
קטגוריה:יוונית
קטגוריה:שפות סלאביות
קטגוריה:בלשנות
קטגוריה:תפקידי אותיות
המפקח רקס

[ממוזער|סמל הסדרה בשנים [2008–2015.]]
[ממוזער|[קספר קאפארוני עם רקס ברומא.]]
[ממוזער|[מרטין וויינק (מימין) עם דניס זיך (במרכז) וקספר קאפארוני (משמאל).]]
**המפקח רקס** (בגרמנית: **Kommissar Rex**; באיטלקית: **Il commissario Rex**) הוא סדרת דרמה משטרתית ודרמה קומית שנוצרה על ידי פטר הייק ופיטר מוזר ששודרה במקור מ-1994 עד 2004 ברשת ORF 1. בשנת 2008, הסדרה חודשה תחת הפקה אוסטרו-איטלקית ברשת Rai 1. הסדרה בסופו של דבר בוטלה ביוני 2015, לאחר שמונה עונות.

הסדרה מגוללת את קורותיו של כלב משטרה מסוג רועה גרמני בשם **רקס**, שותפיו ואנשי הצוות של משטרת הפלילים בווינה בכלל ומחלק הרצח בפרט, בעודם פועלים יחד כדי לפתור פשעים. מאז 2008, עלילת הסדרה מתרחשת במשטרת רומא.

הסדרה זכתה לסדרת ספין אוף בשם **Stockinger**, המתמקדת בחוקר ארנסט סטוקינגר, אחד מאנשי מחלק הרצח ושודרה ב-1996. הסדרה זכתה גם לעיבוד מחודש בפולין (שם נקראה בשם: **המפקח אלכס, Komisarz Alex**), ועלילתה מתרחשת בלודז' (2012), סדרה רוסית בשם **[[חזרתו של מוחטאר]]** (שודרה בשנים 2004–2019, ברשת רוסיה-1 וברשת NTV ומהווה המשך לסרט "אליי, מוחטאר", Ко мне, Мухтар!, בכיכובו של יורי ניקולין), סדרה סלובקית בשם **רקס**, שמתרחשת בעיר ברטיסלאבה ומשודרת מאז 2017, סדרה לטבית בשם **המפקח גראודס** (Inspektors Grauds), סדרה אוקראינית בשם **[[הכלב (סדרת טלוויזיה)|הכלב]]** (Пёс), שמשודרת מאז 2015 וסדרה קנדית בשם **הדסון ורקס** (Hudson & Rex) משנת 2019.

## עלילה
עלילת הסדרה המקורית מתרחשת בעיר וינה ומתמקדת בשלושה שותפים במחלק הרצח (Mordkommission) של משטרת הפלילים האוסטרית (Kriminalpolizei). בנוסף לשלושה שוטרים, המשרד מאויש בכלב רועה גרמני בשם **רקס**, הכוכב הראשי של הסדרה, שמשמש ככלב ההרחה (גם במלחמה בהברחות ובסמים) והוא משמש כזוג עיניים ואוזניים נוסף לאנשי המחלק.

הצוות המקורי במשרד הורכב מהחוקרים ריצ'רד מוזר, ארנסט סטוקינגר ופטר הוילרר. בקבוצה הזו משרת גם המומחה למשפט ד"ר ליאו גראף והשוטר בדימוס מקס קוך. לאורך העונות, מספר דמויות הוחלפו, כך למשל הגיע כריסטיאן בויק שהחליף את סטוקינגר, אלכסנדר בראנדטנר שהחליף את מוזר וקצין הסטטיסטיקה לשעבר פריץ קונץ שהחליף את הוילרר. בגלגול האחרון של הסדרה האוסטרית (בעונת 2004) השתתפו בה צמד ביש גדא של זכר ונקבה: מארק הופמן והקצינה ניקי הרצוג שעבדו לצד קונץ. ד"ר גראף הייתה הדמות היחידה שנשארה במשך כל עונות ההפקה האוסטרית.

בעונה האחת עשרה, העלילה הועתקה לרומא, כאשר המפקח לורנצו פאברי לוקח אחריות על הכלב. בעונה זו, הסדרה התנהלה באיטלקית ובגרמנית. בסוף העונה, רקס מקריב את עצמו למען פאברי והחל מעונה 12 הסדרה מתנהלת באיטלקית ומתרחשת במחלק החקירות של משטרת רומא.

## שחקנים ודמויות
* **רקס**, כלב רועה גרמני, גיבור הסדרה, שגולם על ידי כלב בשם סנטו פום האוס זיגלמאייר, הידוע בכינוי "ביג'יי" והוחלף בהמשך על ידי כלב בשם רט בטלר. בשנת 2008 רקס גולם על ידי כלב בשם הנרי. בשנים 2012–2013 גולם על ידי כלב בשם ניקי.
* **ריכרד מוזר**, מפקד המחלק, שוטר קשוח שגולם על ידי טוביאס מורטי בשנים 1994–1998. מאמץ את רקס, אחרי שהמאמן הקודם שלו, מיכאל, נהרג בקרב יריות בפרק הבכורה. נהרג בעונה הרביעית.

## קישורים חיצוניים
* 

## הערות שוליים

קטגוריה:סדרות טלוויזיה אוסטריות
קטגוריה:סדרות טלוויזיה איטלקיות
קטגוריה:תוכניות טלוויזיה שמתרחשות בווינה
קטגוריה:תוכניות טלוויזיה שמתרחשות ברומא
קטגוריה:תוכניות טלוויזיה בשפה הגרמנית
מחמוד עוויסאת

**מחמוד עוויסאת** (בערבית: **محمود عويسات**; נולד ב-18 באוקטובר 1998) הוא כדורגלן פלסטיני יליד-ישראל המשחק בעמדת החלוץ במ.ס. טירה מליגה א' צפון ובנבחרת פלסטין.

## קריירת מועדונים
עוויסאת נולד במזרח ירושלים, ישראל, למשפחה ערבית-מוסלמית.

התחיל לשחק כדורגל בקבוצת הילדים של הפועל ירושלים, ובהמשך שיחק גם במחלקות הנוער של בית"ר מעלה אדומים והפועל תל אביב, ובגיל 17 הצטרף לקבוצת הנוער של מכבי תל אביב, עמה השתתף בליגת האלופות לנוער.

ב-23 באוגוסט 2017 חתם עוויסאת לשלוש שנים בהפועל קטמון ירושלים מהליגה הלאומית. ב-4 בספטמבר 2017 ערך את הופעת הבכורה שלו בקבוצה, בתיקו 1–1 נגד הפועל בני לוד. במשחקו האחרון בקבוצה הבקיע את שערו הראשון בקריירה, בניצחון 2–0 על הפועל עפולה ב-21 במאי 2018.

בקיץ  חתם עוויסאת בהילאל אל-קודס מליגת העל הפלסטינית.

ב-19 ביוני 2022 עוויסאת חתם במ.ס. כפר קאסם מהליגה הלאומית, אך המעבר לא יצא לפועל.

בקיץ  חתם בא-סוואחרה. ב-13 בפברואר 2024 חתם במ.ס. טירה.

## נבחרת פלסטין
ב-6 באוקטובר 2018 ערך את הופעת הבכורה שלו בנבחרת פלסטין, בניצחון 1–0 על .

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כדורגלנים ערבים ישראלים
קטגוריה:ירושלים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הילאל אל-קודס
קטגוריה:כדורגלני נבחרת פלסטין
קטגוריה:ישראלים שנולדו ב-1998
קטגוריה:פלסטינים שנולדו ב-1998
קטגוריה:מוסלמים
הארמייה ה-30 (ברית המועצות)

**הארמייה ה-30** (ברוסית: **армия я-30**) הייתה ארמייה של הצבא האדום שלחמה במלחמת העולם השנייה.

## היסטוריה
היחידה הוקמה ביולי 1941. לאחר הקמתה, הארמייה ה-30 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. יחידות הארמייה ה-30 לחמו במרחב רז'ב עד לשנת 1943.

באפריל 1943 הוחלט לארגן את הארמייה מחדש והיא קיבלה שם של ארמיית המשמר העשירית.
## מפקדים
* וסילי חומנקו (יולי 1941 - נובמבר 1941)
* דמיטרי לליושנקו (נובמבר 1941 - נובמבר 1942)
* ולדימיר קולפאקצ'י (נובמבר 1942 - אפריל 1943)

## קישורים חיצוניים
* הארמייה ה-30 באתר samsv 

30
30
The Jacksons (אלבום)

**"The Jacksons"** הוא אלבום האולפן ה-11 של חמישיית הג'קסונים והאלבום הראשון שיצא לאור בחברת אפיק, בשיתוף עם חברת פילדלפיה אינטרנשיונל, תחת שם הלהקה החדש "הג'קסונים". ג'רמיין ג'קסון נשאר תחת חוזה בחברת מוטאון והוחלף על ידי אחיו הצעיר, רנדי.

## הפקה
קנת' גמבל וליאון האף, מנהלי חברת התקליטים פילדלפיה רקורדס, הפיקו את האלבום. השיר "Enjoy Yourself" הגיע לעשירייה הפותחת במצעד הפזמונים, הישג אותו לא חוותה הלהקה במשך שנתיים. באלבום זה קיבלו חברי הלהקה אפשרות להקליט ולבצע חומרים מקוריים שנכתבו על ידם, דבר שנמנע מהם במוטאון והיה אחת הסיבות לעזיבתם. האחים הלחינו את השירים "Style of Life" ו-"Blues Away". השיר "Show You the Way to Go" הגיע למקום הראשון במצעד הרית'ם אנד בלוז בבריטניה. האלבום עצמו הגיע למקום השישי וה-36 במצעד אלבומי הפופ והרית'ם אנד בלוז, בהתאמה.

אף על פי שבתקופת מוטאון מכרה הלהקה למעלה מ-10 מיליון עותקים מאלבומיה, "The Jacksons" היה האלבום הראשון שזכה למעמד אלבום זהב על ידי ה-RIAA מכיוון שמוטאון לא חשפה את נתוני המכירות שלה עד לשנת 1976.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומים שהוקלטו באולפני סיגמא סאונד
וספה GTS

**וספה GTS** (באיטלקית: **Vespa GTS**, קרויה גם: **Piaggio Vespa GTS**) היא דגם של קטנוע מתוצרת יצרנית הרכב הדו-גלגלי **[[פיאג'ו]]**, ממשפחת המותג וספה אשר מיוצרת משנת 2005 עד היום.

## דגמים
* "GT 125" (יוצר בין השנים 2003–2006)
* "GT 200" (יוצר בין השנים 2002–2006)
* "GTS 125" (מיוצר משנת 2009)
* "GT 125 L" (יוצר בין השנים 2006–2012)
* "GTS 125 i. e" (מיוצר משנת 2009)
* "GTS 250 i. e" (יוצר בין השנים 2005–2012)
* "GTS 300 i. e" (מיוצר משנת 2008)
* "GTS Touring" (מיוצר משנת 2010)
* "GTS Super" (מיוצר משנת 2010)
* "GTS Super Sport"

## תמונות

קובץ:Vespa GTS.jpg | "וספה GTS"
קובץ:Vespa GT 200 Granturismo.jpg | דגם "Vespa GT 200"
קובץ:Vespa GTS 300 Super 3.jpg | דגם "Vespa GTS 300 Super"
קובץ:VespaGTS300lato.jpg | דגם "Vespa GTS 300"
קובץ:Vespa GTS 300 white.jpg | דגם "Vespa GTS 300"
קובץ:Vespa GTS 300 Super.jpg| דגם "Vespa GTS 300 Super"
קובץ:Vespa GTS 250 modified.jpg | דגם "Vespa GTS 250"
קובץ:Vespa GTS 300 Super white front.jpg | דגם "Vespa GTS 300 Super"
קובץ:Vespa-GT.jpg | "וספה GT" - מבט ללוח מחוונים


## ראו גם
* וספה 50 ספציאל
* וספה LX 150
* פיאג'ו וספה 125-300 GTS סופר

## קישורים חיצוניים
* 

* 
* 
* אתר מותג וספה הבינלאומי 

## הערות שוליים

קטגוריה:קטנועים
קטגוריה:כלי רכב שהושקו ב-2005
קטגוריה:כלי רכב איטלקיים
קטגוריה:וספה
קטגוריה:כלי רכב דו-גלגליים